CELEX: 32013R0775
Language: sk
Date: 2013-08-12 00:00:00
Title: Vykonávacie nariadenie Komisie (EÚ) č. 775/2013 z  12. augusta 2013 o povolení prípravku Enterococcus faecium DSM 7134 ako kŕmnej doplnkovej látky pre kurčatá chované na znášku a menej významné druhy hydiny iné ako tie, ktoré sú chované na znášku (držiteľ povolenia Lactosan GmbH & Co KG)  Text s významom pre EHP

13.8.2013   
            
            
               SK
            
            
               Úradný vestník Európskej únie
            
            
               L 217/32
            
         VYKONÁVACIE NARIADENIE KOMISIE (EÚ) č. 775/2013
   z 12. augusta 2013
   o povolení prípravku Enterococcus faecium DSM 7134 ako kŕmnej doplnkovej látky pre kurčatá chované na znášku a menej významné druhy hydiny iné ako tie, ktoré sú chované na znášku (držiteľ povolenia Lactosan GmbH & Co KG)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat a stanovujú sa dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o nové používanie prípravku Enterococcus faecium DSM 7134. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka nového spôsobu použitia prípravku Enterococcus faecium DSM 7134 ako kŕmnej doplnkovej látky pre kurčatá chované na znášku a menej významné druhy hydiny iné ako tie, ktoré sú chované na znášku, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Používanie prípravku Enterococcus faecium DSM 7134 bolo povolené na obdobie 10 rokov nariadením Komisie (ES) č. 538/2007 (2) pre prasiatka a ošípané na výkrm, nariadením Komisie (ES) č. 1521/2007 (3) pre prasnice a nariadením Komisie (EÚ) č. 998/2010 (4) pre kurčatá na výkrm.
            
         
               (5)
            
            
               Európsky úrad pre bezpečnosť potravín (ďalej len „úrad“) vo svojom stanovisku z 12. marca 2013 (5) dospel k záveru, že za navrhovaných podmienok používania prípravok Enterococcus faecium DSM 7134 nemá nepriaznivé účinky na zdravie zvierat, ľudí, ani na životné prostredie, a keďže potenciál na zlepšenie zootechnických parametrov už bol preukázaný pri kurčatách na výkrm, tento záver možno rozšíriť na kurčatá chované na znášku a tiež na menej významné druhy hydiny iné ako tie, ktoré sú chované na znášku. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (6)
            
            
               Z posúdenia prípravku Enterococcus faecium DSM 7134 vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa malo povoliť používanie tohto prípravku v súlade s prílohou k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa povoľuje ako doplnková látka vo výžive zvierat na základe podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. augusta 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 128, 16.5.2007, s. 16.
   
      (3)  Ú. v. EÚ L 335, 20.12.2007, s. 24.
   
      (4)  Ú. v. EÚ L 290, 6.11.2010, s. 22.
   
      (5)  Vestník EFSA (EFSA Journal) (2013) 11(4):3167.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  CFU/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: stabilizátory črevnej mikroflóry
                  
               
            
                  4b1841
               
               
                  Lactosan GmbH & Co KG
               
               
                  
                     Enterococcus faecium DSM 7134
               
               
                  
                               
                           
                           
                              
                                 Zloženie doplnkovej látky
                              
                              Prípravok Enterococcus faecium DSM 7134 obsahujúci najmenej:
                              
                                           
                                       
                                       
                                          prášok: 1 × 1010 CFU/g doplnkovej látky
                                       
                                    
                                           
                                       
                                       
                                          granulovaný (vo forme mikrokapsúl): 1 × 1010 CFU/g doplnkovej látky
                                       
                                    
                        
                               
                           
                           
                              
                                 Charakteristika účinnej látky
                              
                              Životaschopné bunky Enterococcus faecium DSM 7134
                           
                        
                               
                           
                           
                              
                                 Analytická metóda
                                  (1)
                              
                              
                                           
                                       
                                       
                                          Stanovenie počtu mikroorganizmov: difúzna platňová metóda použitím žlčovo-eskulínového agaru s azidom (EN 15788)
                                       
                                    
                                           
                                       
                                       
                                          Identifikácia: gélová elektroforéza s pulzným poľom (PFGE).
                                       
                                    
                        
               
                  Kurčatá chované na znášku
                  Menej významné druhy hydiny (iné ako tie, ktoré sú chované na znášku)
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť podmienky skladovania a stabilitu pri granulovaní.
                           
                        
                              2.
                           
                           
                              Môže sa používať v krmivách obsahujúcich povolené kokcidiostatiká: diklazuril, halofuginón hydrobromid, robenidín hydrochlorid, dekochinát, lasalocid A sodný, maduramicín amónny alebo monenzín sodný, pod podmienkou, že uvedené kokcidiostatikum je povolené pre príslušný druh.
                           
                        
                              3.
                           
                           
                              Na účely bezpečnosti: pri manipulácii sa odporúča použitie ochrannej dýchacej masky a rukavíc.
                           
                        
               
                  2. septembra 2023
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: http://irmm.jrc.ec.europa.eu/EURLs/EURL_feed_additives/Pages/index.aspx